Noa Kirel

Noa Kirel (, s. 10. huhtikuuta 2001 Ra'annana, Israel), on israelilainen laulaja, näyttelijä ja televisiojuontaja. Hän voitti MTV Europe Music Awards -palkintojakotilaisuudessa "Parhaan israelilaisen artistin" -palkinnon vuosina 2017–2020. Kirel edusti Israelia vuoden 2023 Eurovision laulukilpailussa kappaleellaan ”Unicorn”, ja pääsi finaalissa kolmannelle sijalle.

 Varhaiselämä 
Noya (myöhemmin Noa) Kirel syntyi Ra'annanassa, Israelissa israelilaissyntyisille vanhemmille. Hänen vanhempansa ovat isän puolelta aškenasijuutalaista (Itävallan juutalaista) ja äidin puolelta sefardijuutalaista ja mizrahijuutalaista (Marokon juutalaista) syntyperää. Hänen vanhempansa ovat nimeltään Amir ja Ilana Kirel. Noa on perheensä nuorin lapsi, ja hänellä on kaksi vanhempaa veljeä. Hänen isänsä Amir on Glassco Glass -nimisen yrityksen toimitusjohtaja. Osa Noan sukulaisista hänen isänsä puolelta kuoli holokaustissa. Noan etunimi oli alun perin Noya, mutta kolmen kuukauden ikäisenä hänellä todettiin vakava munuaissairaus, joten eräs rabbi ehdotti Noan vanhempia muuttamaan hänen nimensä muotoon Noa (merkitsee hepreaksi "liikkua"), jotta hän voisi kasvaessaan liikkua normaalisti. Rabbi myös ennakoi, että Noasta tulisi varttuessaan tanssija.

Maaliskuussa 2020 Kirel meni asepalvelukseen, jonka hän suoritti osana sotilassoittokuntaa. Hän lopetti palveluksensa helmikuussa 2022.

 Ura 
Kirel esiintyi Pushers-nimisessä dokumenttisarjassa, joka seuraa vanhempia, jotka pyrkivät saamaan lapsensa menestymään eri osa-alueilla. Ohjelmassa esiintyivät Kirel ja hänen isänsä, joka tuki rahallisesti Kirelin viihde- ja musiikkiuraa. Kirelin managerina Israelissa toimii Roberto Ben-Shoshan ja kansainvälisenä managerina toimii Sharona Nomder (Morse Artists). 

Vuonna 2015 Kirel julkaisi ensimmäisen singlensä nimeltä "Medabrim?". Kappaleen menestyttyä hän julkaisi samana vuonna myös toisen kappaleen nimeltä "Killer". "Killer"-kappaleen provokatiivinen musiikkivideo aiheutti kohua Kirelin nuoren iän johdosta. Hän julkaisi seuraavana vuonna Youtubessa lisää kappaleita, joita soitettiin Israelin radiokanavilla. Näihin kappaleisiin kuuluivat "Yesh Be Ahava", "Rak Ata", "Hatzi Meshuga", "Bye Lahofesh" ja "Ten Li Siman". Vuoden 2016 lopussa hän voitti "Vuoden laulaja" -palkinnon lasten valitussa seremoniassa. 26. helmikuuta 2017 Kirel aloitti "Lipstar"-musiikkiohjelman juontamisen kidZ-kanavalla yhdessä Sagi Breitnerin kanssa. Toukokuussa 2017, Kirel julkaisi kappaleen "Makom Leshinuy", jonka hän lauloi duettona yhdessä sen kirjoittajan ja tuottajan Avior Melasan kanssa. Kirel julkaisi vuoden 2017 aikana useita muita kappaleita, jotka olivat kaikki markkinointisinglejä. Nämä singlet ovat nimeltään "Lirkod", "Kimeat Meforsemet", "Wow" ja "Mi Yiten Li Et Ha'Koach". 22. kesäkuuta Kirel näytteli pääosaa teinielokuvassa nimeltä Nearly Famous. Elokuvassa näytteli myös Omer Dror. Samana vuonna hän esiintyi myös teatterituotannossa "Kolme muskettisoturia" yhdessä Omer Drorin kanssa. 28. elokuuta Kirel julkaisi singlen, jonka hän esitti Agam Bohbutin kanssa. Single oli cover-versio Danny Sandersonin kappaleesta "Etzel Ha'Doda ve Ha'Dod". Marraskuussa 2017 hän edusti Israelia MTV Europe Music Awards -palkintojakotilaisuuden "International Artist" -kategoriassa.

Tammikuussa 2018 Kirel esitti pääosaa Kfula-nimisessä televisiosarjassa. Hän oli itsenään sekä Kitty Popperin roolissa (Libby Omer), joka on bloggaaja, joka kirjoittaa kaikesta, mitä tapahtuu hänen kuuluisalle itselleen. Sarjaa esitettiin KidZ-kanavalla. 18. helmikuuta 2018 hän toimi Israel's Got Talent -ohjelman (Israelin versio Got Talent -ohjelmasta) tuomarina. 25. maaliskuuta 2018, Kirel julkaisi singlen nimeltä "Megibor Le'Oyev". 1. toukokuuta samana vuonna hän esitti Basemetin roolia Shilton Ha'Tzlalim -nimisessä sarjassa. 5. syyskuuta 2018 Kirel esiintyi The Ultrasin kappaleella "Cinderella". Lokakuussa 2018 Kirel valittiin jälleen edustamaan Israelia MTV Europe Music Awardsissa, mutta hän ei päässyt osallistumaan Espanjassa järjestettyyn palkinnonjakotilaisuuteen tiukan aikataulun vuoksi. 2. marraskuuta 2018 Kirel ja israelilaislaulaja Jonathan Mergui julkaisivat kappaleen nimeltä "Zikaron Yashan". Marraskuussa 2020 Kirel liittyi 39 muun israelilaisen artistin kanssa tekemään hyväntekeväisyyssingleä nimeltä "Katan Aleinu". Singlen oli tarkoitus tukea sairaaloita, jotka taistelivat COVID-19-pandemiaa vastaan.

Kesäkuussa 2020 Kirel allekirjoitti levytyssopimuksen yhdysvaltalaisen levy-yhtiön Atlantic Recordsin kanssa. Saman vuoden joulukuussa hän allekirjoitti yhteistyösopimuksen WME-yhtiön kanssa.

Kirelin on tarkoitus esittää pääosaa Picturestartin tuottamassa elokuvassa. Toukokuussa 2021 Kirel julkaisi yhdessä israelilaislaulaja Omer Adamin kanssa remix-version Israelin kansallislaulusta Hatikvasta. Versiota kritisoitiin laajalti, sillä sen koettiin olevan epäkunnioittava kansallislaulua kohtaan.

14. heinäkuuta 2021 Kirel julkaisi ensimmäisen kansainvälisen singlensä nimeltä "Please Don't Suck". 15. lokakuuta 2021 hän julkaisi singlen "Bad Little Thing", jonka hän myös esitti Miss Universum 2021 -kilpailun finaalissa.

12. tammikuuta 2022 Kirel julkaisi singlen "Thought About That".

11. heinäkuuta 2022 Israelin yleisradioyhtiö Israeli Public Broadcasting Corporation (IPBC/KAN) valitsi Noa Kirelin edustamaan maataan vuoden 2023 Euroviisuissa Isossa-Britanniassa. Kirel itse ilmoitti, ettei hän ollut vielä virallisesti suostunut kilpailemaan ja että hän ja hänen tiiminsä "tekevät päätöksen myöhemmin", mutta kuukauden kuluttua hän kuitenkin sanoi ottaneensa kutsun vastaan.

 Diskografia 
 Singlet 
 Nimi Vuosi ListasijoituksetAlbumiHuom.Levy-yhtiö ISR "Medabrim" 2015 — rowspan="6" Debyyttisingle, Suomeksi – "Puhe"NMC United Entertainment Ltd. "Killer"—— "Yesh Bi Ahava"—Suomeksi – "Minussa on rakkautta" "Hatzi Meshuga"2016—Suomeksi – "Puoliksi hullu" "Rak Ata"—Suomeksi – "Vain sinä" "Ten Li Siman" —Suomeksi – "Anna minulle merkki" "Makom Leshinuy"2017—Avior MalsaSuomeksi – "Paikka muutokselle""Kima'at Mefursemet" rowspan="16" Suomeksi – "Melkein kuuluisa"
Markkinointisingle elokuvasta, joka kantaa samaa nimeä"Etzel HaDoda VeHaDod"3Suomeksi – "Tädin ja sedän luona"
Kappale Bezeq-kampanjasta

Alkuperäinen artisti: Danny Sanderson "Tikitas" —Hepreankielinen versio "Τι Κοιτάς" -kappaleesta,
Alkuperäinen artisti: Eleni Foureira "Migibor Leoyev"2018 —Suomeksi – "Sankarista viholliseksi" "Ba Li Otcha" —Suomeksi – "Haluan sinut" "Drum" 2019—Markkinointisingle Renuar-kampanjalle "Hatzuf"—Suomeksi – "Töykeä" "Pouch" 7— "SLT"—Etukirjaimet sanoista "Sounds Like That"
Markkinointisingle Renuar-kampanjalle"Meusharim"1Suomeksi – "Iloinen" "Im Atah Gever" 2020 13Suomeksi – "Jos olet mies" "Million Dollar" 1—"Ambulance"4—"Yahalomim"20212Suomeksi – "Timantit""Trilili Tralala"1—"Please Don't Suck"6—Atlantic Records"Bad Little Thing"14—"Reashim"1Suomeksi – "Äänet"Aroma Music"Thought About That"2022——Atlantic Records

 Filmografia
+ElokuvaVuosiNimiRooliHuom.2016TrollsDJ SuskiÄäni; Israelin versio2017Kimaat MefursemetRotemDebyyttielokuva
+TelevisioVuosiNimiRooliHuom.2015PushersOmana itsenäänDocu-reality -televisiosarja2016Yom Be'Hayei2017Achoti Kaftza KitaGav Ha'UmaVieras2017–2018LipStarJuontaja2018–2020KfulaNoa Kirel / Libi OmerPäärooli2018–2019Israel's Got TalentOmana itsenäänTuomari2018Shilton HatzlalimBasemet AmsalemToistuva rooli2019IntimiOmana itsenäänVierasRising StarVieraileva tuomari2020Lo Nafsik LashirKilpailijaBeit Sefer Le'MusicaTuomari2021Carpool Karaoke IsraelVieras

 Lähteet 



Luokka:Israelilaiset laulajat
Luokka:Israelin euroviisuedustajat
Luokka:Vuoden 2023 euroviisuedustajat
Luokka:Vuonna 2001 syntyneet
Luokka:Elävät henkilöt